חידון מס' 4

**1..2..3..4 … 13**

**14, 15, 16 … 33**

הפזמון אחד מי יודע מסתיים, כידוע במספר שלושה עשר. אנחנו מבקשים להמשיך, ככל שניתן.

עדיפות למספרים הקשורים לליל הסדר, ההגדה וחג הפסח. לאחר מכן, לתנ"ך, יהדות וידע כללי – הכל הולך. בשל הקושי הצפוי, נרשמו רמזים ליד כל שאלה (השתדלנו גם לסדר אותם מהקל את הכבד).

מטיבי לכת מוזמנים לנסות בלי הרמזים.

שכחנו אגב לציין – החידון הוא עם ספרים פתוחים ועבודת צוות (כמו במצרים).

14 מי יודע?

רמזים: קשור בחג שלנו, ספר של הרמב"ם, אהבת יעקב, חג מיוחד שנחוג באופן חד-פעמי, מס' סעודות (של חג אחר), מס' כבשים, שבלים ופרות, די מספיק עם ה- 14 הזה (בהגדה),

15 מי יודע?

רמזים: סימנים, חגים, אהבה, בית השואבה (פעמיים), צרות,

16 מי יודע?

רמזים: חדש (או מותר לאכול, או שם ישוב ליד באר שבע), שייך לכולם (לא פרטי), משפחת זלפה, אדנים, הומלך בגיל זה, יחידות במטבעות,

17 מי יודע?

רמזים: יוסף, מבול תחילה וסוף, יעקב במצרים, עגל ולוחות, מתחילים להתענות, באותיות – לא רע,

18 מי יודע?

רמזים: את התשובה לשאלה הזו ודאי לא תרצו להחמיץ, תפילה, חתונה, גזירות\תקנות חכמים, כשמלאו לו כמספר הזה שנות מלכות עשו פסח (דברי הימים ב), הלל, כהנים גדולים, בגדי כהן גדול (יומא), דוד (כהנה וכהנה),

19 מי יודע?

רמזים: תפילה, בלוח העברי, חב"ד, בו בעומר שחרור,

20 מי יודע?

רמזים: יותר מזה – פסול, צבא בתורה, גם תפילה, עבודת יעקב, שקל, לרדוף,

21 מי יודע?

רמזים: משחק חידות, סוף המצות, תקיעות (מסכת סוכה), הפטרה (רמז: 7 X 3, עוד רמז: כמות)

22 מי יודע?

רמזים: עברית, מותר חמץ, ברכות הקב"ה - קללות משה, גביעים,

23 מי יודע?

רמזים: בית דין, פּוּר (נרמז בהגדה, איפה?), באותיות – איש חשוב,

24 מי יודע?

רמזים: משמרות, ספרים, גם תפילה (רמז, תענית), תלמידים עקיבא, תמיד בשבוע,

25 מי יודע?

רמזים: חנוכה, לויים, חצי ... , בדיקת מזוזה, חושן,

26 מי יודע?

רמזים: הלל הגדול, פעמיים מצוות, דרך ארץ ותורה, בני שם (בראשית פרק י),

27 מי יודע?

רמזים: הארץ התייבשה, עם מנצפ"ך, בספר ויקרא,

28 מי יודע?

רמזים: יום עיר הבירה, אורך יריעה, בלוח העברי, בלוח הכללי, ר' אליעזר בן הורקנוס, שבלים ופרות,

29 מי יודע?

רמזים: הוא חסר, לעולם סוף שנה, קשור במרגלים, תרומת הלשכה,

30 מי יודע?

רמזים: הוא מלא, עצוב, שוב יוסף, הלכות החג, שחיטת הפסח, מקדש שלמה, סוכה שאולי פסולה, נזיר, כוח, עדות, גיבורים,

31 מי יודע?

רמזים: יהושע, עיבור, מותר לו אז להסתפר, שני קיסרים אחד אחרי השני (בלוח הכללי),

32 מי יודע?

רמזים: חוטים, שרביט, עזרו לבן הדד. באותיות חלק חשוב בגוף, ויש גם במשכן. והמוצא עוד יבורך.

33 מי יודע?

רמזים: חג עממי, המלך הראשון בירושלים, לאה, גיבורים,

אחד מי יודע?

נחזור לפיוט אחד מי יודע המונה מאחד ועד 13 ונמצא דברים נוספים שלא נמנו בפיוט, בפרט למספרים הבאים: 3, 4, 6, 7, 8, 10, 12, 13. דברים פשוטים וקלים, כאן צריך לתת תשובות מהירות.

שאלה מסכמת

"אחד מי יודע" על ההגדה עצמה. אילו מספרים נוספים מסתתרים בהגדה?

**אפשרות 1**: מצא בעצמך את המספרים ואמור היכן הם ומה הם.

**אפשרות** 2: הנה המספרים, אמור היכן הם בהגדה ומה הם: 3, 4 (כמה?), 5, 6, 10, 15, 40, 50 (שניים), 70 (שניים), 200, 250, 400, 1000, 10,000, מאה מיליון, מיליארד,